**Djouce** (irsk: *Dioghais*, som betyr «forskanset høyde») er et fjell på 725 moh nordøst i Wicklowfjellene i grevskapet Wicklow i Irland. I vest ligger Sally Gap, i øst Roundwood/Calary Bog-platået. Djouce dominerer utsikten over Wicklowfjellene fra Roundwood til Newtownmountkennedy. Elven Dargle har sitt utspring fra fjellets nordlige side, i nærheten av kilden til elven Liffey i Featherbeds. De renner på hver sin side av vannskillet, Liffey renner mot vest, mens Dargle mot øst. Powerscourtfossen, som er en av Irlands høyeste fosser, ligger på østsiden av fjellet.

Djouce er den 74. høyeste toppen i Irland på Arderinskalaen, og den 91.-høyeste toppen på Vandeleur-Lynam-skalaen. Djouce er ett av noen få irske fjell hvor Irish Office of Public Works (OPW) vedlikeholder en fjellsti ved hjelp av jernbanesviller, fra basen til et punkt nær toppen, noe som gjør fjellet enda mer tilgjengelig for publikum, men samtidig beskytter den underliggende myren og jorda mot menneskelig erosjon. Djouce er populær blant fjellvandrere, og den ligger langs den 131 kilometer lange fjellstien Wicklow Way. På fjellets sørlige skråninger ved et naturskjønn utsiktspunkt er det opprettet en minnestein, dedikert til John James Bernard (J.B.) Malone (1913–1989), en irsk friluftsentuasiast som opprettet av fjellstien Wicklow Way.

Navngivning
-----------

J.B. Malones minnestein på Djouce.
I følge den irske akademikeren Paul Tempan blir Djouce noen ganger referert til *Dowse* i historiske kilder. Tempan bemerker at det gamle irske ordet for *dígas* er «høyt» eller «opphøyd», men at mens navnet *Sliab Digsa* er nevnt i middelaldermanuskriptet *Dindsenchas* (1100-tallet), som gjenforteller legender, tradisjoner og opphavene til irskestedsnavn, er det andre ordet tolket som en kvinnes navn; potensielt vise betydningen av *dígas* var uklart selv på tidspunktet for *Dindsenchas*. Ordnance Survey Ireland (OSI) benytter begrepet Djouce Mountain.

Geografi
--------

Den tilrettelagte fjellstien Wicklow Way
Elven Dargle har sitt opphav på den nordlige flanken av fjellet, nær kilden til elven Liffey i Featherbeds; de renner på hver side av nedbørfeltets grense, Liffey renner vestover og Dargle renner østover. Powerscourtfossen, en av de høyeste fossefallene i Irland, ligger på den østlige skråningen.

Djouce har utsikt mot vest over høylandet rundt veistrekningen Sally Gap; mot øst Roundwood / Calary Bog-platået. Det har også utsikt over botninnsjøen i Lough Tay i sørvest. Den er avgrenset mot vest av regionsveien R115; mot sør ved R759 og mot vest ved R755.

Fjellets sørlige og østlige flanker er sterkt skogkledde, opp til og over 600 meter høydekurve (tidligere kalt kote), hovedsakelig med plantninger av sitkagran. Ettersom disse trærne er ryddet av hogst (når de modnes), følges en politikk med gjeninnføring av innenlandske trearter, enten gjennom planting eller naturlig regenerering. Til sammenligning er det i Norge ikke lov å utplante sitkagranarten uten særskilt tillatelse fra norske myndigheter.

Djouces primærfaktor på 200 meter kvalifiserer den som et Marilynfjell, og den rangerer den også som det 42. høyeste fjellet i Irland på *MountainViews Online Database* av de 100 høyeste irske fjell, hvor minste terskelen er 100 meter.

Flyulykke i 1946
----------------

Den 12. august 1946 styrtet en Junkers Ju 52/3m, som fraktet en gruppe på 21 jenteguider på en fransk statlig finansiert tur for å møte irske jenteguider, inn i de øvre sørvestlige skråningene av Djoucefjellet i svært dårlig vær. Krasjet rev motorene fullstendig av flyet, men dermed ble ikke selve flykroppen satt i brann; alle de 27 passasjerene om bord overlevde ulykken, selv om noen hadde alvorlige skader.

Bilder
------

* Innsjøen Lough Tay og Luggala sett fra J.B. Malones minnesteinInnsjøen Lough Tay og Luggala sett fra J.B. Malones minnestein
* VestsidenVestsiden
* Djouce fra sørøstDjouce fra sørøst
* Nordsiden av DjouceNordsiden av Djouce

Referanser
----------

1. ↑   Djouce 725m, *MountainViews*
2. 1 2 3   «Dioghais / Djouce Mountain», *Placenames Database of Ireland*. Sitat: «Old Irish Dígas, 'high, lofty; a height'»
3. 1 2 3 4   Tempan, Paul (Februar 2012): «Irish Hill and Mountain Names» (PDF), *MountainViews.ie*.
4. ↑  «Experience Ireland's highest Waterfall | 121m of cascading water», *Powerscourt Waterfall*
5. ↑   Stewart, Simon (Oktober 2018): "Arderins: Irish mountains of 500+m with a prominence of 30m, *MountainViews Online Database*
6. ↑  Stewart, Simon (Oktober 2018): Vandeleur-Lynams: Irish mountains of 600+m with a prominence of 15m, *MountainViews Online Database*
7. ↑  Mountainviews, (September 2013): *A Guide to Ireland's Mountain Summits: The Vandeleur-Lynams & the Arderins*, Collins Books, Cork, ISBN 978-1-84889-164-7
8. ↑   «Djouce», *MountainViews Online Database*
9. ↑   MountainViews Online Database (Simon Stewart) (2013): *A Guide to Ireland's Mountain Summits: The Vandeleur-Lynams & the Arderins*. Collins Books. ISBN 978-1-84889-164-7.
10. ↑   Byrne, Luke (30. oktober 2014): «Tribute to rambler JB Malone», *Evening Herald*
11. 1 2   MountainViews Online Database (Simon Stewart) (2013): *A Guide to Ireland's Mountain Summits: The Vandeleur-Lynams & the Arderins*. Collins Books. ISBN 978-1-84889-164-7.
12. ↑   Fairbairn, Helen (2014): *Dublin & Wicklow: A Walking Guide*. Collins Press. ISBN 978-1848892019.
13. ↑   Fairbairn, Helen (2014): *Dublin & Wicklow: A Walking Guide*. Collins Press. ISBN 978-1848892019.
14. ↑  kote, *NAOB*
15. ↑   Dillion, Paddy (1993): *The Mountains of Ireland: A Guide to Walking the Summits*. Cicerone. ISBN 978-1852841102. Sitat: Walk 1:White Hill, Djouce Mountain, War Hill
16. ↑   Thonhaugen, Markus (17. august 2014): «Frykter «pøbelgran» vil gi økologisk katastrofe», *NRK Nordland.*
17. ↑  «Irish Highest 100: The highest 100 Irish mountains with a prominence of +100m», *MountainViews Online Database*. September 2018.
18. 1 2   O'Faherty, Jane (8. august 2016): «How French Girl Guides miraculously survived after mountainside plane crash», *Irish Independent*
19. ↑   12 August 1946: Junkers Ju-52/3m, *Aviation Safety Network*
20. ↑  Barnes, Suzanne (2005): *When Our Plane Hit the Mountain: A True Story Paperback*. New Island. ISBN 978-1904301738.

Eksterne lenker
---------------

(en) Djouce Mountain – kategori av bilder, video eller lyd på Commons


* Wicklow Way Map: Stage 2 Djouce Mountain Arkivert 8. juli 2019 hos Wayback Machine. VisitWicklow Tourism (April 2018)
* Djouce, *MountainViews*
* Irish Online Mountain Database, *MountainViews*
* Wicklowfjellene nasjonalpark

|  |  |
| --- | --- |
| Oppslagsverk/autoritetsdata | GeoNames
 |